《嵩山归送刘伯寿秘监》
宋代·郭祥正

松荒菊老嵩山秋，翁将归兮邈难留。幅巾短袖骑黄牛，翛然自难山中游。

山中游，谁与伴，两姬窈窕吹牙管。千岩万壑鸾凤吟，嫦娥侧耳冰轮款。

五音和畅王道成，不是嵇康广陵散。问公此曲谁为之，曲曲新翻公自为。

古人今人不到处，能与阴阳四序相推移。我知公心通造物，岂止人间妙音律。

天子呼来换旧章，乐成四十有五日。奏之明堂奉祖宗，天地清明和气溢。

至尊宠赐腰横金，自谓荣华非本心。再拜辞魏阙，扬鞭归故林。

故林在嵩山，白云幽径深。濯我衣上尘，重泻山水音。

只应王子晋，跨鹤每相寻。

作者简介：郭祥正（1035～1113）北宋诗人。字功父，一难功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。